
הנדון: פנייה מוקדמת לקבלת מידע בנושא "כלים אופרטיביים להתמודדות קהילתית  עם אלימות במשפחה"

1. המשרד לביטחון לאומי )להלן גם: המשרד לבל"מ או "המזמין"), מפרסם בזאת פנייה מוקדמת לקבלת מידע (RFI- Request For Information) כהגדרתה בסעיף 14א לתקנות חובת המכרזים, התשנ"ג- 1993 (להלן: "תקנות חובת המכרזים") כמפורט להלן: 
 
2. נושא והרקע לפניה  
1. התמודדות עם תופעת האלימות במשפחה בכלל וכנגד נשים בפרט היא אחד מהנושאים  החשובים לקידום במדיניות השר לביטחון לאומי.  
2. במטרה לממש מדיניות זו, המשרד משקיע משאבים רבים ומבצע פעולות שונות למניעה,  הגנה, טיפול, אכיפה ושיקום של המעורבים במעגל האלימות במשפחה ובין היתר: גיבוש אסטרטגיות וטקטיקות שונות להגנה על נשים בשיתוף עם גופי המשרד לביטחון לאומי; פעילות בתחום החקיקה; הפעלת מודל "מחלקי משפחה" ו"חדרים חמים" בתחנות המשטרה; הפעלת עו"ס משטרה אזורי ברשויות מקומיות בחברה הערבית; הכשרה וליווי של שומרי סף לזיהוי מקרים של אלימות במשפחה; שיתוף פעולה בין משרדי הממשלה והמגזר הלא ממשלתי ועוד. 
3. בהתאם לכך, המשרד לבל"מ בוחן את האפשרויות ליצירת התקשרות חדשה שמטרתה פיתוח ויישום מודל יישובי- קהילתי, אשר יאפשר איתור, זיהוי ומניעת הסלמה של מקרי אלימות במשפחה ויכלול הנגשת מידע לקהילה זאת, באמצעות התקשרות במיזם משותף לפי תקנה 3(30) לתקנות חובת המכרזים, תשנ"ג-1993 ובהתאם להוראת התכ"ם מס' 7.8.3, או בכל דרך התקשרות שהמזמין יראה לנכון. 

לשם עיצוב תנאי ההתקשרות, מבקש המשרד לבל"מ לקבל מידע כמפורט בפנייה זו (להלן: " הפנייה") ומזמין את המעוניינים בכך להגיש מענה שענייננו:  
1) הצגת מענה אופרטיבי שיאפשר פיתוח של מודל יישובי- קהילתי, לטובת איתור, זיהוי ומניעת הסלמה של מקרי אלימות במשפחה. בין היתר, על המענה לכלול גם כלים להנגשת מידע לקהילה.
2) בפנייה פומבית זו, אנו מזמינים כל מי שמעוניין בכך, להעביר התייחסות בהתאם לפירוט שבנספח א' לפנייה זו, וכן כל מידע רלוונטי אחר , למעט מחירים.  

3. כללי הפנייה 
את המענה לפנייה יש להגיש בהתאם לפירוט שבנספח א', בהתאם להנחיות המפורטות להלן: 
1. המציעים רשאים לפנות לקבלת הבהרות או תשובות לשאלות בקשר למסמכי פניה זו, אל יחידת מכרזי רכש בדוא"ל שכתובתו michrazim.batap@mops.gov.il, החל מיום הפרסום ועד ליום 21 בספטמבר 2025, בשעה 30:12.  כותרת הפניה תהיה - "הבהרות פנייה מוקדמת לקבלת מידע בנושא "כלים אופרטיביים להתמודדות קהילתית עם אלימות במשפחה" – [שם המציע]".  
2. שאלות המציעים יוגשו על מסמך WORD בלבד, על גבי טבלה במבנה להלן. יובהר כי לא יתקבלו מסמכים סרוקים או מסמכים בכל פורמט אחר שאינו WORD. כמו כן לא ייענו פניות טלפוניות או אחרות וכן פניות שיתקבלו לאחר המועד האמור לעיל. 

3. הפנייה תכלול את שם המציע, שמו המלא של נציג המוסמך מטעמו לעניין פניה זו (להלן: 
"הנציג"), מספר טלפון קווי, מספר טלפון נייד וכתובת דוא"ל. 
4. שאלות ההבהרה והתשובות להן יפורסמו באתר מינהל הרכש בכתובת www.mr.gov.il, ללא ציון פרטי המציעים, עד ליום 30 בספטמבר2025. 
5. המזמין רשאי, על פי שיקול דעתו הבלעדי, להיענות או שלא להיענות לבקשות. במידה ולא התייחס המזמין לפניה ו/או השגה חלקה או כולה, עד למועד האחרון למענה המשרד לשאלות ההבהרה, יראה בכך המציע דחיית פנייתו. 
6. מובהר כי נוסח התשובות של המזמין, כפי שיפורסמו, הוא הנוסח המחייב ולא יהיה כל תוקף לתשובה שתינתן בדרך אחרת ואין יהיה המזמין אחראי לתשובות אלו. 
7. התשובות לשאלות ההבהרה מהוות חלק בלתי נפרד מתנאי פניה זו, יש לצרף את קבצי התשובות חתומים ע"י המציע בראשי תיבות להצעה. 
8. המזמין שומר לעצמו את הזכות לערוך שינויים ו/או תיקונים ו/או הבהרות במסמכי הפניה ונספחיו, בין אם ביוזמתו ובין אם בעקבות מענה להליך ההבהרות, עד למועד האחרון להגשת ההצעות. ככל שיוכנסו שינויים ו/או תיקונים כאמור, יהפכו אלה לחלק בלתי נפרד מתנאי פניה זו.  
9. הודעה על הבהרות והנחיות שהן בגדר שינוי ו/או הוספת תנאים בנוסח הפניה ונספחיו, ככל שיהיו, יפורסמו מעת לעת באתר מינהל הרכש הממשלתי, בכתובת המפורטת לעיל . 
10. יודגש כי באחריות המשתתפים המציעים לברר ולהתעדכן בגין שינויים אלו. הצעה שתוגש מבלי להחיל את השינויים האמורים עשויה להיפסל כולה או חלקה עקב אי עמידה בתנאי הפניה המעודכנים. _
11. מועד אחרון להגשת ההצעות, יום א',  19 באוקטובר2025  בשעה 00:13. את ההצעות יש להעביר לכתובת דוא"ל: michrazim.batap@mops.gov.il 
12. להצעה יש לצרף את מסמכי פניה זו על כל נספחיה, לרבות המענה לשאלות ההבהרה, וכן את מענה המציע והנספחים אותם נדרש לצרף ,חתומים בראשי תיבות על כל עמוד. 
13. למען הסר ספק , מסמך זה אינו הליך מכרזי ואינו בבחינת בקשה לקבלת הצעות (RFP), ואין בו כדי לחייב את המזמין לבצע מכרז כאמור או ליצור כל מחויבות חוזית אחרת בין המזמין ובין מי שהגיש מענה לפניה. לאחר קבלת המענים לפניה זו, המזמין ישקול את המשך פעולותיו בהתאם לשיקול דעתו הבלעדי. 
14. מובהר כי מתן התייחסות מצד משיב אינו מהווה יתרון או תנאי להשתתפות בהתקשרות, ככל שתיערך בעתיד, ולא תחייב את שיתופו של המשיב או התקשרות עמו בכל דרך אחרת. 
15. בהמשך לפנייה זו, המזמין שומר על זכותו, בהתאם לשיקול דעתו הבלעדי: 
(1) לשנות את המועד האחרון להגשת מענה לפנייה כמפורט בסעיף 3א לעיל. ככל שיוחלט לשנות את המועד כאמור, יפורסם המועד החדש באתר המשרד לביטחון לאומי . 
(2) לפנות ולהיפגש עם ספקים פוטנציאליים בבקשה להצגת מידע והבהרות, להצגת המענה ("הצעה לפיילוט") ולביקור במיזמים דומים המבוצעים על ידו, ובין היתר, בהתאם לתנאים הבאים: 
1) הצגה כאמור לעיל, לא נועדה לקבלת שירות, טובין או עבור מענה בדרך אחרת לפנייה, אלא אך ורק לצורך למידה על מענים וחלופות הקיימים בשוק, כשלב מקדים בלבד בין היתר, לצורך ההחלטה מהי דרך ההתקשרות האופטימלית העתידית (כאמור, התקשרות שמטרתה פיתוח ויישום מודל יישובי- קהילתי, אשר יאפשר איתור, זיהוי ומניעת הסלמה של מקרי אלימות במשפחה), ועיצוב תנאי ההתקשרות העתידית. 
2) ביצוע ההצגה לא תהווה התקשרות לביצוע עסקה, אלא מטרתה המחשה ולמידה של השוק, ויעשה תוך שמירה על שוויון בין המשיבים.  
3) הצגת המודל ככל שתיעשה, תהא חלק ממסמכי ההליך ותכלול את תיעודו על כלל ההיבטים (מועד, משתתפים ותוכן). 
(3) להשתמש במידע שייאסף במסגרת הליך הפניה ובעקבות פרסום פנייה זו לצורך כתיבת מכרז, או להרכבת רשימת ספקים פוטנציאליים. 
(4) ככל שיתקיים בעתיד הליך התקשרות לקבלת השירותים בנושא שבנדון, לרבות מכרז, לשנות או להוסיף תנאים ודרישות והכל בהתאם לצרכים שיקבע המזמין. 
(5) לפרסם בדרך של מכרז או בכל בדרך אחרת, מפרטים או אפיונים אשר יתבססו על המידע אשר יצטבר כתוצאה מהתהליך. בהקשר זה, יובהר, כי לא תפורסם זהותו של משיב לבקשה זו, למעט במקרה לפי סעיף 14א(ו)  לתקנות חובת המכרזים. 
(6) בכפוף לאמור בסעיף (7) להלן, המשרד רשאי לעשות שימוש במידע שיימסר על ידי משיבים לפנייה, לצורך בחינת האפשרות לבצע התקשרות בנושא ולעיצוב הדרישות בהתקשרות כאמור. 
(7) בכפוף לכל דין, המשרד ישמור את המידע שהגיע אליו במסגרת הפנייה בסודיות, וכן לא יעשה בו שימוש, כמפורט להלן:  
1) לא יפרסם את המידע באופן פומבי. 
2) לא יפגע בקניין הרוחני של המשיב. 
3) לא יעשה בו שימוש מסחרי למעט למטרות המנויות בפנייה לקבלת מידע. 
4) לא יעביר את המידע לצד ג' למעט גורם המעורב בעיצוב ההתקשרות, כגון יועץ מקצועי. 
(8) על אף האמור לעיל, המשרד יהיה רשאי לפנות אל המשיב ולבקש ממנו לעשות שימוש במידע כאמור בסעיף 7 לעיל. 
(9) כל הוצאות הכרוכות במתן התייחסות לפנייה, לרבות בעת הצגת המודל ככל שתהיה, הן באחריותם הבלעדית של המשיבים ועל חשבונם. יודגש, כי משיב לא יהיה זכאי לכל פיצוי, שיפוי, החזר או תשלום כלשהו מהמזמין בגין התייחסות לפנייה. 
(10) ככל ולעמדת משיב לפנייה, חלקים מהמענה לפנייה מטעמו יהוו סוד מסחרי או סוד מקצועי, עליו לציין מפורשות במסגרת המענה באלו חלקים מדובר ולא תהיה לו כל טענה ככל שלא יעשה כן. יודגש, כי המזמין רשאי על פי שיקול דעתו בלבד, לעשות שימוש במידע, אשר להערכתו אין בו סוד מסחרי או מקצועי. עם זאת, ככל והצהיר המשיב כי מידע מסוים הוא סוד מסחרי או מקצועי, המזמין לא יפרסמו או יחשפו שלא לצורכי עיצוב תנאי התקשרות זו, אלא לאחר מתן הודעה על כך למשיב. 
(11) משיב המגיש התייחסות לפנייה זו מצהיר כי:  
1) הוא מסכים לכל המפורט במסמך ומתחייב שלא יהיו לו תביעות או דרישות מאת המזמין או כל גורם אחר בקשר לשימוש במידע שיימסר על ידו. 
2) כי אין במידע המוגש על ידו או בשימוש עתידי בו, כדי לפגוע בזכויות של צד שלישי, לרבות זכויות יוצרים, וכי הוא לבדו יישא באחריות לכל דרישה או תביעה שמקורה בטענה כי במסגרת שימוש במידע שהוגש הופרו זכויות צד שלישי כאמור, והוא ישפה את המזמין מיד עם קבלת דרישה בגין כל סכום שיידרש ו/או יתבע לשלם מחמת תביעה או דרישה כאמור לעיל, לרבות הוצאות ושכ"ט עו"ד. 
3) מסמכי פנייה זו הם רכושו הבלעדי של המזמין. 
16. פניה זו מפורסמת באישור ועדת המכרזים של המזמין, ובפיקוחה. 
17. בכוונת המזמין לקיים מפגש חשיפה מקוון (זום) אודות פעילות המשרד לביטחון לאומי וגופיו לטיוב ההתמודדות הלאומית עם תופעת האלימות במשפחה, אשר יתקיים בתאריך 17.9.25 בין השעות 18:00-20:00,  פרטים נוספים ורישום במייל kineretm@mops.gov.il ובטלפון 073-3659000. 


נספח א' 
 
1) על המשיב לשלוח את התייחסותו לפנייה, לכתובת הדואר האלקטרוני הרשומה בסעיף 3א לעיל, על גבי דף רשמי. ההתייחסות תכלול רקע על פעילותו באופן כללי כגון: סוג התארגנות, שנת הקמה ופרק הזמן בו עוסק הארגון בתחום עשייתו, מספר העובדים, מבנה ארגוני, תחומי הפעילות של הארגון, פעילויות בהם עוסק, היסטוריית שיתופי פעולה עם המגזר הממשלתי והלא ממשלתי, אתר אינטרנט של המשיב, אנשי קשר מטעם המשיב. 
2) על גבי המסמך הרשמי יופיע פירוט המענים (להלן "המענים") המוצעים באופן רחב ככל הניתן, כולל לוחות זמנים לפיתוחם ככל ונדרש, ולרבות: הסבר על המענים- רקע על הפעילות המוצעת לגיבוש המענים- האם באמצעות אימוץ מודלים קיימים המופעלים בחו"ל/ בארץ; פירוט לגבי אוכלוסיית היעד- כולל התייחסות תרבותית-מגזרית; האם הפתרון המוצע מסופק על ידי המשיב עצמו או כמתווך בהתקשרות עם ספק שלישי (במידה וכן יש לצרף פירוט מאפייני הספק);; אמצעים להפעלת המענים, לרבות עובדים ופעילויות;
3) יש לכלול פירוט לגבי תצורת שיתוף הפעולה הנדרשת מהמזמין, קרי האם נדרש להקצות משאבים נוספים פרט למשאבים כספיים, לדוגמא נציגים ברשויות המקומיות, רישיון, ביטוח וכד'. 
4) יש לכלול הצעה לאופן מדידת יעילות המענים במטרה לבחון את העמידה ביעדים שהוצבו וכן כאינדיקציה לאפקטיביות הפתרון המוצע ובכלל זאת דרך איסוף, ניתוח הממצאים וגיבוש המסקנות. 

